Tihttelis namuhuvvojit konkrehta veahkkedoaimmat jus lea vejolaš. Jus gártet nu olu veahkkedoaimmat ahte lea váttis namuhit buot, de sáhtát čállit «Mearrádus veahkkedoaimmaid birra».

# Mearrádus <váhnenbagadusa, ovttasbargočoahkkimiid ja galledanruovttu> birra

Mánáidsuodjalus lea guorahallan <máná ovdanama> fuolahusdili ja dárbbu ja konkludere ahte áigu fállat doaibmabijuid veahkehan dihte <máná ovdanama> ja bearraša. Dán mearrádusas mii čilget <veahkkedoaimma/veahkkedoaimmaid>, <máná ovdanama> dili ja maid mii leat deattuhan.

<Váhnen 1>, <Váhnen 2> ja <nuora namma> leat <oassebealli/oassebealit> dán áššis. <Dii oažžubehtet guhtege sierra gáhppálaga dán mearrádusas.>

## Mearrádus

Mánáidsuodjalus mearrida fállat dudnuide/didjiide <dán veahkkedoaimma / dáid veahkkedoaimmaid>:

Ovdamearka:

● **Váhnenbagadus:** Doai oažžubeahtti/Dii oažžubehtet vahkkosaš bagadusa mánáidsuodjalusa bagadallis. Ulbmil lea ahte doai galgabeahtti/dii galgabehtet šaddat eambbo oadjebasat das movt dii sáhttibehtet duostut Eva hástaleaddji diliin.

● **Galledanruoktu:** Eva galgá leat galledanruovttus ovtta vahkkoloahpa mánus. Ulbmil lea ahte Eva oažžu oktavuođa eanet oadjebas rávisolbmuiguin, ja ahte bearaš nagoda virkkosmuvvat.

● **Ovttasbargočoahkkimat skuvllain**: Mánáidsuodjalus, skuvla ja doai/dii váhnemat galgabehtet deaivvadit jeavddalaččat árvvoštallat dili ja dan movt ruoktu ja skuvla buoremus lági mielde sáhttet láhčit áššiid nu ahte Evas lea buorre dilli.

Mearrádus lea dahkkojuvvon mánáidsuodjaluslága § 3-1 mielde. Doppe čuožžu ahte mánáidsuodjalus galgá fállat veahkkedoaimmaid mat sáhttet duostut máná ja bearraša dárbbuid ja ovddidit positiiva rievdama.

Mearrádus guoská áigodahkii <golggotmánu 10. beaivvis 2023 cuoŋománu 10. beaivái 2024>. <Doaibmabidju čilgejuvvo/Doaibmabijut čilgejuvvojit> dárkileappot <máná ovdanama> plánas, mii galgá evaluerejuvvot jeavddalaččat ovttasráđiid dudnuin/dinguin.

## Makkár dieđut leat boahtán ovdan guorahallamis?

Dá leat áigeguovdilis dieđut mat leat boahtán ovdan guorahallamis ja main lea mearkkašupmi mearrádussii:

### Historihkka

Dása čálát oanehis gurgalusa mii čielggada veaháš máná/nuora duogáža: oanehaččat vuorjašumi dieđáhusa birra, bearraša, ássandili, vejolaš fárremiid ja ovddeš oktavuođa birra mánáidsuodjalusain.

### <Máná ovdanama> dilli

Makkár dieđut leat boahtán ovdan guorahallamis mat leat áigeguovdilat vuorjašumi dieđáhussii, ovdamearkka dihte skuvllas, doaktáris ja oassebeliin alddiineaset? Čilge fáktádieđuid máná ja bearraša dili birra čielga gálduiguin, ovdamearkka dihte movt ovttasdoaibman, ássandilálašvuohta ja váhnemiid gárrendilli lea. Čále dušše «aktiiva fáktádieđuid», nappo fáktádieđuid mat leat áigeguovdilat vuorjašumi dieđáhussii ja árvvoštallamii, ja mat sáhttet vihkkedallojuvvot – sihke fáktádieđut mat dorjot konklušuvnna, ja fáktádieđut mat eai daga dan. Garvve árvvoštallamiid. Geavahit giela maid váhnemat ipmirdeaba/ipmirdit.

### <Máná ovdanama> oaivilat

Maid oaivvilda mánná/nuorra iežas ja bearraša dili birra ja vuorjašumi dieđáhusa birra? Makkár veahkkesávaldagaid ja -dárbbuid lea son dovddahan? Maid oaivvilda mánná/nuorra áigeguovdilis doaibmabijuid birra? Čielggat maiddái movt mánná lea dovddahan iežas oaivila, ovdamearkka dihte ságastallama bokte mánáin. Gii lei fárus das?

### <Váhnemiid/Áhči/Eatni oaivilat>

Maid oaivvildeaba/oaivvildit váhnemat máná ja bearraša dili ja vuorjašumi dieđáhusa birra? Makkár veahkkesávaldagaid ja -dárbbuid leaba soai/leat sii dovddahan? Maid oaivvildeaba/oaivvildit váhnemat áigeguovdilis doaibmabijuid birra?

## Mánáidsuodjalusa árvvoštallan

Mánáidsuodjalus galgá árvvoštallat dagaha go <máná ovdanama> fuolahusdilli ahte son dárbbaša veahki mánáidsuodjalusas. Mii galgat maiddái árvvoštallat makkár veahkkedoaibmabijut sáhttet duostut máná ja bearraša dárbbuid ja ovddidit positiiva rievdama. Dat mii lea mánnái buoremus lea álo deháleamos bealli maid galgá vuhtiiváldit. Dát gáibádusat čužžot mánáidsuodjaluslágas § 3-1 ja 1-3.

### <Máná ovdanama> fuolahusdili árvvoštallan

Das boahtá mánáidsuodjalusa árvvoštallan fáktádieđuid ja mánáidsuodjalusfágalaš gelbbolašvuođa vuođul. Movt árvvoštallat mii máná dárbbuid ja dili dan mielde mii lea boahtán ovdan guorahallamis? Maid muitalit dieđut midjiide máná fuolahusdili birra - lea go min fuolastuvvan duođaštuvvon vai duššindahkkon? Lea go ođđa fuolastuvvan bohciidan? Maid mii deattuhit ja manne? Mii sáhttit oažžut vuostálas dieđuid iešguđetlágan gálduin, mii deattuhuvvo eanemus ja manne? Lea go máná fuolahusdilli/láhtten dakkár ahte mánná dárbbaša veahki mánáidsuodjalusas? Manne lea dárbu, ja manne galgat fállat veahkkedoaimmaid? Váldde fárrui maid mánná ja váhnemat oaivvildit, ja movt oaivilat leat deattuhuvvon. Muital makkár beliid mii leat eanemus deattuhan, ja manne veahkkedoaimmat leat mánnái buoremusat.

### Áigeguovdilis veahkkedoaimmaid árvvoštallan

Maid sáhttá min árvvoštallan fuolahusdili ektui mearkkašit ovddasguvlui - manne mii áigut álggahit veahkkedoaimmaid? Makkár veahkkedoaimmaid leat mii árvvoštallan, ja manne mii oaivvildit ahte dat doaimmat maid mii fállat, leat buoremusat heivehuvvon duostut máná ja bearraša dárbbuid ja váikkuhit positiiva rievdamii? Manne leat juste dát doaibmabijut mánnái buoremusat? Jus lea áigeguovdil: Movt doaibmabijut vuhtiiváldet máná fierpmádaga ja bearraša ja čearddalaš, kultuvrralaš, gielalaš ja oskkolaš duogáža?

Movt mii árvvoštallat máná oaiviliid rávisvuođa, agi ja dilálašvuođa vuođul, ja movt mii vihkkedallat máná oaiviliid fágalaš beliid ektui? Man ollu sáhttit deattuhit dan maid mánná háliida?

## Jus ii leat ovttaoaivilis mearrádusain, sáhtát váidit 3 vahkku sisa

Ášši oassebeallin lea dus vuoigatvuohta váidit mearrádusa golmma vahku sisa dan rájes go leat ožžon mearrádusa. Mánáidsuodjalus sáhttá veahkehit du čállit váidaga ja beassat oahpásnuvvat áššebáhpiriidda jus dat lea áigeguovdil.

### Ná váiddát mearrádusa

Váidagis muitalat

* guđe mearrádusa váiddát
* mainna it leat ovttaoaivilis
* manne it leat ovttaoaivilis
* makkár rievdadusaid háliidat

Don gávnnat váidinskovi suohkana neahttasiidduin: <liŋka> / Don váiddát suohkana mánáidsuodjalusa geahčadančovdosis: <liŋka>   
   
Sáhtát maiddái sáddet váidaga:

<XXXX suohkan/gielda>

Mánáidsuodjalusbálvalus

Poastaboksa <XXXX>

<Poastanummar> <báiki>

Jus váiddát, de geahčada suohkan ášši ođđasis. Jus suohkan ii gávnna ákka rievdadit mearrádusa, de mii sáddet váidaga <XXXX stáhtahálddašeaddjái>, mii dahká loahpalaš mearrádusa.

## Láhkavuođđu mii lea áigeguovdil áššis

* mánáidsuodjalusláhka:
  + § 3-1: mearrádusa vuođđu (láhkavuođđu)
  + §1-3: mánnái buoremus
  + § 1-4: máná mielváikkuhanvuoigatvuohta
  + § 12-9 vuosttaš lađas: váidinvuoigatvuohta
* hálddašanláhka §§ 18 ja 19: vuoigatvuohta beassat oaidnit ášši dokumeanttaid

## Leat go dus gažaldagat?

Jus dus leat gažaldagat mearrádusa birra, de sáhtát váldit oktavuođa <áššemeannudeaddji namain> telefovdnanummaris <XX XX XX XX> mánnodagas bearjadahkii gaskal diibmu <X> ja <X>. Mii vástidit áinnas gažaldagaid mearrádusa, váidinvejolašvuođaid dahje eará áššiid birra maid imaštalat.